བོད་བཙན་པོའི་དུས་སྐབས་སུ་བོད་ཀྱི་ཡུལ་ཁམས་སོ་སོར་ཡུལ་སྐད་ཀྱི་ཁྱད་པར་ཆེན་པོ་མེད་པར་མ་ཟད།སྔ་ཕྱིར་བྱེ་བྲག་རྟོགས་བྱེད་ཆེན་མོ་དང་།སྒྲ་སྦྱོར་བམ་པོ་གཉིས་པ་སོགས་ཡི་གེའི་དག་སྡེབ་དང་བརྡ་བཀྲོལ་མིང་མཛོད་མང་པོ་བཞེངས་པའི་དང་གིས།བོད་མི་རྣམས་མིང་གི་སྦྱོར་བ་གྱ་ནོམ་ཞིང་སྦྱོར་ཚུལ་ཀུན་ནས་མཐུན་པའི་སྐད་ཆ་དང་རིག་གནས་ཀྱི་ཕང་བར་འཚོ་ཞིང་།དེའི་དབང་གིས་ཡུལ་སྐད་ལ་ཧེ་བག་ཆེ་ཡང་ཡིག་ཐོག་ཏུ་ཁྱད་པར་མེད་ཅིང་ཀུན་གྱིས་གོ་བའི་སྣང་ཚུལ་འདི་བྱུང་འདུག་ཕྱིར།ཡུལ་སྐད་དག་རིམ་བཞིན་ཡིག་སྐད་དང་ཉེ་བར་ཕྱོགས་ཏེ།ཡིག་སྐད་ཀྱི་ཐ་སྙད་རྣམས་རྒྱུན་ལྡན་གྱི་སྤྱི་ཚོགས་འཚོ་བའི་ནང་དུ་སྤྱོད་ཅིང་།བོད་ཀྱི་ཡིག་སྐད་དང་དེ་ལས་བྱུང་བའི་ཐ་སྙད་རྣམས་བོད་ཀྱི་སྤྱི་སྐད་ལེགས་པོ་ཞིག་ཆགས་པའི་རྨང་གཞི་ཉིད་དུ་བལྟ་བར་བྱའོ།།